  Руслан Нуриахметов Майя Бывальцева Удмурт кун университетлэн Ботанической садаз Украинаын нимысьтыз ожгар ужрадын бырем Удмуртиысь ожгарчиослы сӥзем аллея кылдоз. Сыӵе ӵектонэн дышетсконнилэн кивалтӥсезлы, Кун Кенешысь депутатлы Галина Мерзляковалы студентъёс вазиськизы, ивортӥз универистетлэн пресс-службаез. « Ми адӟиськомы, мар али луэ. Туж кулэ, огшоры улӥсьёсты фашизмлэсь утён понна улонзэс сётэм солдатъёслэсь нимъёссэс адямиос медаз вунэтэ шуыса » Руслан Иванов, Удмурт кун университетысь студент Егитъёс Ботанической садын писпуос мерттыны малпало. Университетлэн кивалтӥсез студентъёслы дурбасьтӥз но ӵектос бордын ужан матысь дыре кутскоз шуыса пусйиз. « Университетлэн Ботанической садаз Буре ваён аллея вань ни, со Быд ӟым Атыкай оже пыриськемъёслы сӥзьыса кылдытэмын вал. Али ожгарчиослэн туннэ подвигъёссы, соослэн героизмызы сярысь вераськыны кулэ, соин ик ми кичӧлтондылы дурбасьтом но со ужрадэз матысь дыре ортчытом » Галина Мерзлякова, УдГУ-лэн кивалтӥсез, Удмуртиысь Кун Кенешлэн депутатэз Озьы ик со пусйиз, писпуосты мерттон ужрадэ элькунысь вань мылкыд карись студентъёс но, школаын дышетскисьёс но пыриськыны быгатозы. Тодэ вайытом, Удмурт кун университетысь Исскуствоосъя но дизайнъя институтысь студентъёс Ижкарысь Уж но ож данлыкъя монументлэн стелаез вылысь нимъёсты выльдӥзы.  Тегъёс: студентъёс УдГУ буреваён Ижкар Удмуртия кичӧлтонъёс  